Ditsem Nuus - Vordering met herwinning van plastiekbottels
PETCO as die nasionale liggaam vir die bestuur van plastiekafval in die land het bekendgemaak dat in 2017 'n rekordgetal van 2,15 miljard plastiekbottels met 'n totale gewig van 93 235 ton herwin is. Daardeur is 'n totale ruimte van 578 000 m3 i.t.v. stortingsterreine gespaar, terwyl in die proses 64 000 inkomstegewende werksgeleenthede geskep is.
Dit kom neer op sowat 5,9 miljoen plastiekbottels wat elke dag in SA herwin en verwerk word d.m.v. 'n geïntegreerde netwerk van huishoudings, besighede, straatwerkers, maatskaplike instansies en PETCO. Sedert die stigting van PETCO in 2004 is al 'n totaal van R2,3 miljard as vergoeding betaal aan gekontrakteerde herwinners.